16/04/2010 | Administración LocalMunicipal
Boimorto
Regulamento municipal de venda ambulante do concello de Boimorto

O Pleno municipal do Concello de Boimorto na sesión plenaria ordinaria de data 25/02/2010 aprobou inicialmente o Regulamento municipal de venda ambulante que derroga a ordenanza fiscal nº 11 reguladora da taxa por venda ambulante, exposto o expediente antedito polo prazo de trinta días hábiles a información pública e audiencia dos interesados, prazo a contar dende o día seguinte a publicación de anuncio de aprobación inicial no BOP de data 2/3/2010 e dicir dende o 3/03/2010 ata o dia 9/04/2010 sen que consten presentadas reclamacións ou alegacións en aplicación do artigo 49 da Lei 7/1985 de 2 de abril de bases do réxime local entendese aprobado definitivamente dito Regulamento procedéndose a súa publicación íntegra os efectos da súa entrada en vigor. Boimorto 09/04/2010 O Alcalde: José Ignacio Portos Vázquez O presente regulamento ten por obxecto a regulación da venda ambulante no Concello de Boimorto e do seu réxime sancionador, de acordo coas competencias atribuídas aos concellos na Lei 7/1985, de 2 de abril, reguladora das bases de réxime local; no art.53 da Lei 7/1996, de 15 de xaneiro, de ordenación do comercio minorista; nos arts.24 a 27 da Lei 10/1998, de 20 de xullo, reguladora do comercio interior de Galicia; o Real Decreto 1010/1985, de 5 de xuño, de regulación do exercicio de determinadas modalidades de venda fora dun establecemento comercial permanente e o Decreto 194/2001, de 16 de xullo, de ordenación da venda ambulante. Será de aplicación a esta materia, ademáis do contido nesta Ordenanza, a seguinte normativa: - Lei 7/1996, de 15 de xaneiro, de ordenación do comercio minorista - Lei 26/1984, de 19 de xullo, xeral para a defensa dos consumidores e usuarios - Lei 10/1998, de 20 de xullo, reguladora do comercio interior de Galicia - Real Decreto 1010/1985, de 5 de xuño, polo que se regula o exercicio de determinadas modalidades de venda - Decreto 194/2001, de 26 de xullo, de ordenación da venda ambulante da Xunta de Galicia (DOG núm.161, de 21 de agosto), modificado polo Decreto 171/2002, de 25 de abril (DOG núm.96, de 21 de maio). - Demais normativa que sexa de aplicación destacando as normas sectoriais reguladoras da venda e comercialización de cada procuto en concreto en especial os regulamentos técnicos sanitarios aplicábeis á produción e comercialización de cada produto. Corresponde ao Concello de Boimorto sen prexuízo das competencias doutras administracións conceder a autorización para o exercicio da venda ambulante dentro do seu termo municipal e a ordenación, execución inspección e control das medidas necesarias para un desenvolvemento satisfactorio do mercado de postos ambulantes e do mercado dos dias de feira, e outros acontecementos extraordinarios nos que se desenvolven actividades de venda ambulante, do cumprimento dos requisitos para a obtención das correspondentes autorizacións municipais e de facer cumprir a presente ordenanza. Corresponde ao Concello de Boimorto a determinación dos lugares e dimensións así como dos días, horario e frecuencia da venda ambulante tendo en conta o nivel de equipamento comercial da zona, a densidade do tráfico e circulación o acceso a locais comerciais ou industriais escaparates e exposición, o acceso os edificios de uso público, condicións para garantir a debida sanidade e hixiene interes dos consumidores tradición no municipio desta modalidade de venda. O Concello será o competente para determinar dentro dos lugares sinalados os produtos obxeto de comercialización, e exercerá o debido control hixiénico e sanitario en especial dos productos perecedeiros e de alimentación dacordo coa lexislación e ordenanzas vixentes. Será o Concello o que resolverá sobre a concesión ou non así como devogación ou anulación conforme a este regulamento de autorización municipal para o exercicio da venda ambulante no termo municipal previa satisfación dos tributos municipais aplicables e correspondentes a este tipo de venda. Outras competencias serán:.-Fixar na correspondente ordenanza fiscal as taxas para o exercicio da actividade no dominio público municipal.- Impoñer as sancións correspondentes ás condutas constitutivas de infracción, de acordo co establecido no presente Regulamento.1. Considérase venda ambulante, para os efectos da presente norma, aquela realizada por comerciantes fóra dun establecemento comercial permanente, de xeito habitual, ocasional, periódica ou continuada, nos perímetros ou lugares debidamente autorizados, en instalacións desmontables ou transportables, incluíndo os camións-tenda.2. As modalidades de venda ambulante permitidas no Concello de Boimorto serán as seguintes: a) A venda ambulante en mercados periódicos: aquela autorizada nos mercados situados en poboación, en lugares e espazos determinados, cunha periodicidade habitual establecida. Dentro deste apartado están encadradas entre outras, as realizadas en feiras e mercadillos. b) A venda ambulante en postos instalados na vía pública: aquela autorizada para un número de postos, situacións e períodos determinados e que será autorizada con carácter excepcional. c) A venda ambulante en mercadillos ocasionais: que é aquela autorizada en mercados esporádicos, que teñan lugar con motivo de feiras, festas ou acontecementos populares. d) A venda ambulante en camión ou vehículo-tenda, que é a autorizada nos citados medios e en zonas ou lugares determinados. e) A venda de produtos agrícolas de tempada polos propios produtores. f) Venda ambulante de peixe ou produtos conxelados en camións tenda con carácter itinerante nos lugares e cos itinerarios que se autoricen polo Concello. A venda ambulante vai poder exercela toda persoa física ou xurídica adicada profesionalmente á actividade do comercio polo miúdo e que reúna os requisitos establecidos na presente ordenanza e demais normativa que fose de aplicación. A venda de productos agrícolas de tempada van podela exercer as persoas físicas, aínda no caso de que non se adiquen profesionalmente á actividade de comercio polo miúdo, sempre que reúnan os demais requisitos que para este tipo de venda se establecen nesta ordenanza. Para o exercicio da venda ambulante as persoas deberán cumprir os seguintes requisitos: 1. Ser persoa física maior de idade ou persoa xurídica legalmente constituída.2. Estar dada de alta no réxime correspondente da Seguridade Social e no epígrafe do IAE na modalidade de venda ambulante.3. Estar inscritos no Rexistro de Comerciantes Ambulantes de Galicia, creado polo Decreto 194/01, do 26 de xullo, de Ordenación da Venda Ambulante, e dispor do correspondente documento acreditativo carné que ten carácter persoal e intransferíbel.4. Ter contratada unha póliza de seguro de responsabilidade civil que cubra os riscos que puidesen derivarse do exercicio da actividade.5. Cumprir todos os requisitos que establezan as regulamentacións específicas aplicables aos produtos autorizados que teñan á venda.6. No caso dos estranxeiros: haberán de cumprir as condicións e requisitos esixidos pola regulación vixente en cada momento (se procede dun país non comunitarios deberá estar en posesión dos permisos de residencia e de traballo; e se procede dun país comunitario, ha de ter a tarxeta de residencia). 7. No caso de venda de artigos alimenticios, estar en posesión do carné sanitario de manipulador de alimentos actualizado.8. Estar en posesión da autorización municipal correspondente para este tipo de venda. Esta licenza sinalará o obxeto da venda e deberá manterser para a súa exhibición en lugar visíbel e permanente.9. Os vendedores ambulantes deberán cumprir no exercicio da súa actividade mercantil, a obriga de coñecer e cumprir a normativa xeral de ordenación do comercio, disciplina de mercado e protección do consumidor e cumprir as condicións e requisitos esixidos pola normativa reguladora dos produtos que sexan obxecto da venda.10. As instalacións e maquinaria que se empreguen para os postos de venda terán que ser desmontables e reunirán en todos os casos, as debidas condicións de seguridade, salubridade, limpeza e decorosa presentación, podéndose ordenar a retirada das instalacións ou maquinaria que non reúnan as devanditas características.11. Para o exercicio da venda ambulante da modalidade f) ou que inclúa mercadorías perecedoriras deberán cumprir ademais os seguintes requisitos en relación co vehículo: A) Certificado ATP en vigor. B) Documentación do vehículo coa indicación da clasificación e ITV en vigor C) Acta de inspección sanitaria.1. O exercicio da actividade regulada neste Regulamento está suxeita a previa concesión de autorización polo órgano municipal competente e de acordo co procedemento previsto neste Regulamento e segundo establecen os arts.74 e seguintes do Regulamento de Bens das Entidades Locais, aprobado po Real Decreto 1372/1986, de 13 de xuño; art.26 da Lei 10/1998, de 20 de xullo, reguladora do comercio interior de Galicia e art.3 do Real Decreto 1010/1985, de 5 de xuño, de regulación do exercicio de determinadas modalidades de venda fóra dun establecemento comercial permanente.2. As autorizacións concedidas terán en todo caso carácter discrecional, podendo ser revogadas de acordo co disposto nesta Ordenanza, sen que isto de dereito aos seus titulares a indemnización ou compensación ningunha.3. A autorización é persoal e intransferible, habilitará ao exercicio da venda ambulante ao seu titular, podendo actuar no seu nome o seu cónxuxe ou parella de feito e os descendentes maiores de 18 anos, e ascendentes, ata o 2º grao de consanguineidade ou afinidade, e ata un máximo de dous autorizados.4. Só se dará unha autorización a cada titular e para un só posto de venda.1. A autorización para o exercicio da actividade deberá ser solicitada polo interesado ou representante debidamente autorizado, en impreso formalizado ( Anexo 1 ) no que se fará constar: a) Nome e apelidos, enderezo para os efectos de notificacións, número do DNI e letra de identificación fiscal (NIF) e no caso de estranxeiros, o núm. do NIE. Iguais datos faranse constar cando a solicitude se formule por representante autorizado. b) Feira ou mercado modalidade de venda ambulante que se pretende exercer e emprazamento solicitado. c) Mercadorías ou artigos que pretende sexan obxecto da venda. d) Tempo polo que se solicita a autorización. e) Dimensións, expresadas en m2 e m. lineais, do espacio de ocupación que pretende, indicando, para estes efectos, se a venda se pretende realizar en posto desmontable ou dende vehículo ou furgón. O impreso da solicitude acompañarase da seguinte documentación e dos orixinais correspondentes para o seu cotexo: 1. Fotocopia do DNI do solicitante.( ou CIF de ser persoa xurídica ) No caso de que o solicitante sexa estranxeiro deberá acompañar fotocopia do pasaporte, do permiso de residencia e de traballo ou da tarxeta de residencia, en vigor, segundo se trate de estranxeiros e países non comunitarios ou comunitarios, respectivamente, ou a documentación esixida en cada momento pola lexislación de estranxeiría.2. Copia do alta na Seguridade Social e xustificante do último pago realizado das cotas correspondentes.3. Copia do documento acreditativo de estar dado de alta no Rexistro Autonómico de Vendedores Ambulantes.4. Se a autorización afecta á venda de produtos alimentarios, deberá achegar fotocopia do carné de manipulador de alimentos en vigor.5. Xustificante de estar ao corrente no pago de tributos deste Concello.6. No caso de venda mediante camión ou vehículo-tenda, copia do permiso de circulación do vehículo, tarxeta de Inspección Técnica de Vehículos (ITV) e último recibo de pago do seguro obrigatorio de vehículos de motor. En caso de que a solicitude ou documentación presentada non sexa correcta, concederase un prazo de dez días para a súa subsanación, de acordo co que establece o art.71 da Lei 30/1992, de 26 de novembro, de réxime xurídico das Administracións Públicas e do procedemento administrativo común.2. O órgano competente para a concesión ou denegación da autorización é o Alcalde, previo informe do servizo municipal correspondente.3. No caso de que o número de autorizacións estea limitado, establécense a seguinte orde de prioridades: 1º. Ter veciñanza en Boimorto.2º Por rigorosa orde de solicitude, para os restantes peticionarios. Unha vez recibida a notificación da concesión provisional da autorización, os solicitantes, deberán presentar, no prazo de 15 días hábiles, a seguinte documentación acompañadA dos orixinais para o seu cotexo: 1. Dúas fotografías actuais do solicitante tamaño carné. 2. Xustificante do pago das taxas municipais polo exercicio da venda no dominio público municipal.3. Copia do seguro de responsabilidade civil con vixencia durante o período para o que se solicita a autorización municipal, que garante a cobertura de calqueira clase de risco que a maquinaria, instalacións ou produtos, poidan orixinar.4. Declaración escrita na que se manifeste o compromiso de que a persoa que vai exercer directamente a venda ambulante será o titular da autorización, actuando exclusivamente por conta e nome propios, así como a declaración, igualmente expresa, de coñecer e cumprir as normas ás que debe axustarse a súa actividade.5. Nome da persoa ou persoas autorizadas polo titular para o exercicio da actividade e xustificante acreditativo da relación que os une ao titular, segundo o que se expresa no artigo 7 desta Ordenanza.6. Declaración escrita do titular de que os artigos que vai vender son de produción propia De non se presentar toda a devandita documentación no prazo concedido, non terá validez a autorización provisional previamente recoñecida. O Concello de Boimorto expedirá as autorizacións en documento normalizado, no que se farán constar os datos esixidos polo artigo 14 do Decreto 194/2001: - Identificación do titular, con nome completo, número do DNI e fotografía. - Prazo de vixencia da Autorización. - Modalidade de comercio ambulante autorizado. - Dimensións e tipo de posto a instalar, e o seu emprazamento no perímetro feiral. - Produtos autorizados para a venda. - Número de Rexistro Municipal outorgado ao titular da Autorización. - Condicións particulares ás que se suxeita a autorización da actividade, de ser o caso - Persoas autorizadas para a venda. O documento orixinal e normalizado da Autorización deberá ser exhibido polo comerciante durante o exercicio da actividade, colocada en lugar perfectamente visible.1. Atendendo a súa vixencia as autorizacións poden ser de dous tipos: a) As de carácter anual. b) As de carácter diario ou eventual para ambulantes en ruta, ambulantes ocasionais e pequenos industriais ou artesanos.2. A concesión de autorizacións anuais poderán renovarse anualmente previa solicitude dos titulares que deberán presentala entre o 1 e o 31 de xaneiro de cada ano.3. Aqueles interesados en exercer a actividade ocasionalmente durante días aislados, deberán presentar a súa solicitude de acordo co establecido neste Regulamento, polo menos quince días daquel en que se inicie a actividade. A) No caso de falecemento ou renuncia expresa do titular, poderá autorizarse o cambio de titularidade a favor do cónxuxe ou parella de feito, descendentes ou ascendentes de primeiro grao do titular; neste caso deberá ser devolto o permiso á Administración e esta determinará o seu outorgamento polo tempo que reste da autorización entre os solicitantes que cumpran todas as condicións esixidas nesta ordenanza para o titular. De haberes máis dun parente do mesmo grao, terá preferencia o que acredite a continuidade na actividade e, en situación de igualdade, o de máis idade. B) No caso de enfermidade do titular ou outra causa suficientemente acreditada que lle impida o exercicio da actividade, a Administración, a petición do titular, poderá autorizar o exercicio da venda ambulante ao cónxuxe ou parella de feito, ascendentes ou descendentes até o primeiro grao de consanguinidade que estean designados na autorización. De non existiren substitutos terá dereito á reserva polo prazo da enfermidade, sempre que non supere o prazo de invalidez da seguridade social.1. Sen prexuízo do disposto noutros preceptos desta Ordenanza, as autorizacións extínguense por: a) Transcurso do prazo polo que se outorgaron, sen solicitar a renovación ou sen pagar b) Falta de pago das taxas municipais correspondentes, dentro do prazo establecido ao efecto. c) Renuncia expresa e escrita do titular. d) Causas de interese público sobrevidas, incluso antes da terminación do prazo polo que se outorgou a autorización. e) Morte do titular. f) Traspaso do posto segundo o disposto no artigo 12. g) Perda dalgún dos requisitos establecidos no seu outorgamento. h) Non asistir a tres feiras ou mercados consecutivos ou seis alternos, ao longo da vixencia da autorización, salvo causa xustificada que deberá pór en coñecemento do Concello, quedando ao criterio do órgano que outorgou a autorización. i) Falta de pago das sancións municipais que se impuxesen. j) Cometer algunha das infraccións contidas nesta ordenanza, tipificadas como infracción grave, ou moi grave, ou reincidir na infracción.2. Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte, correspondendo a súa resolución ao Alcalde ou ao Concelleiro Delegado. Todo expediente de extinción será sometido a información pública durante quince días mediante nota-anuncio que se publicará no taboleiro de edictos do Concello, e na feira.1. Créase o Rexistro municipal de vendedores ambulantes, que será xestionado polos servicios municipais de consumo e mercados e a inscrición nese será consecuencia inmediata da concesión da autorización municipal correspondente para o exercicio da actividade.2. A inscrición dos titulares de autorizacións municipais de venda ambulante vixente ao tempo de posta en funcionamento deste rexistro farase de oficio pola autoridade municipal, sen que sexa precisa a solicitude formalizada por aqueles; non obstante, estarán obrigados a comunicar e acreditar os datos que se lles requiran para a efectiva inscrición no Rexistro, sendo sancionados os incumprimentos non xustificados coa retirada da autorización municipal de venda ambulante.3. Igualmente a inscrición no devandito rexistro de todo vendedor que cause nova alta na venda ambulante, farana de oficio os servicios municipais de consumo e mercados.4. Realizada a inscrición, expediráselle ao comerciante inscrito un carné profesional de vendedor ambulante, cunha vixencia dun ano. O contido do carné profesional deberá ser: a) Identificación do titular, nome completo, número do DNI e fotografía recente. b) Período de vixencia. c) Descrición literal do epígrafe fiscal no que figura dado de alta. d) Número de rexistro e selo da dependencia municipal correspondente. e) Produtos autorizados. As persoas autorizadas para o exercicio da venda ambulante, segundo o establecido nos artigos anteriores do presente Regulamento, terán dereito a exercela nos días e lugares autorizados, salvo que coa debida antelación o Concello lles comunique a súa imposibilidade por concorrer causas de interese público debidamente xustificadas. Sempre que sexa posible, o Concello habilitará outro lugar ou autorizará outras datas para que se desenvolva a actividade. A autorización municipal implica as seguintes obrigas ao seu titular: a). En canto á venda: 1. Ter á vista a autorización formalizada polo Concello.2. Respectar os horarios da feira no que estea autorizado, aínda que esgote as mercadorías.3. Ir á feira, mantendo o posto con actividade, tendo que comunicar ao Concello a ausencia temporal xustificada 4. Realizar a venda daqueles produtos para os que estea autorizado.5. Cumprimento da normativa de protección ao consumidor e da que regula cada tipo de venda, a de prezos e etiquetado.6. Conservar as facturas e albaráns de entrega da mercadoría posta á venda 7. Ser respectuoso coa clientela e cos axentes da autoridade encargados do control e vixiancia da feira ou mercado.8. Comunicar ao Rexistro Municipal de Vendedores Ambulantes calquera modificación nos datos da Autorización. b). Con relación aos postos: 1. Non se poderá ocupar un espazo superior ao da superficie autorizada 2. Deberán de conservarse os postos, así como a superficie ocupada en perfecto estado de limpeza.3. O espazo ocupado deberá de quedar, tras a retirada do posto, libre de lixos 4. Prohíbese o emprego de anclaxes ou elementos que danen o pavimento ou superficie sobre a que se coloquen os postos. Este Concello por mediación do seu persoal e coa colaboración solicitada a forzas e corpors de seguridade vixiará e garantirará o cumprimento polos titulares das autorizacións do que dispón neste regulamento e demáis normativa aplicable, especialmente en canto ás esixencias e condicións hixiénico-sanitarias.1. As infraccións e correspondentes sancións relatadas pola normativa referida no artigo 17 do Decreto 194/2001 e na Lei 26/1984; do 19 de Xullo, xeral para a defensa dos consumidores e usuarios, tramitaranse e aplicaranse segundo os devanditos textos legais, así como nas normas que os desenvolven.2. Constitúen infraccións á presente ordenanza as seguintes condutas, que se clasificarán en leves, graves e moi graves. A) Serán faltas leves: - producir ruídos, berros ou música que incumpran a ordenanza de ruídos e vibracións, - a falta de ornato ou limpeza das instalacións e da súa zona circundante, e non depositar o lixo nos lugares asinados polo Concello, - instalar o posto fóra do lugar sinalado, sempre e cando non prexudique a terceiro nin altere o normal desenvolvemento da feira ou mercado, - non respectar os horarios establecidos polo Concello para cada feira ou mercado, -aumentar a superficie do posto con máis metros dos autorizados, ou non gardar a distancia establecida entre postos, - non ter á vista a autorización Municipal de Venta Ambulante en vigor. B) Serán faltas graves: - a reiteración por dúas veces en faltas leves, - non cumprir as normas de seguridade das instalacións e dos seus elementos, - a venda de produtos distintos dos autorizados, - non acreditar mediante factura ou autorización correspondente a procedencia da mercadoría, -o estacionamento de vehículos non autorizados dentro do recinto da feira ou mercado, fóra das horas de montaxe e desmontaxe dos postos, - a desobediencia das instrucións particulares de bo goberno transmitidas polos Axentes da Autoridade, atender as normas de orde e indicacións da Policía Municipal. C) Serán faltas moi graves: - a reiteración por dúas veces de faltas graves, - o exercicio da actividade por persoa diferente da autorizada ou do seu suplente, - a instalación dos postos sen autorización ou fóra do lugar sinalado causando perxuízo a terceiro ou alterando o normal desenvolvemento da feira ou mercado, -a venda de produtos en estado tal que poidan causar dano para a saúde, -non estar en posesión dalgún dos documentos necesarios para a solicitude da autorización municipal. As sancións que se aplicarán, pola comisión das condutas constitutivas de infracción da presente ordenanza, serán: 1. Por faltas leves, multas de 001 a 30,00 euros.2. Por faltas graves, multas de 30,01 a 60,00 euros.3. Por faltas moi graves: - multas de 60,01 a 120,00 euros, - suspensión ou revogación da autorización, - decomiso da mercadoría nos casos de venda de productos non autorizados.4. Correspóndelle ao señor Alcalde a imposición de multas e demais sancións. En todos os casos de suposta infracción establecido nos artigos anteriores poderase, ao tempo de apreciarse a súa comisión, reter cautelarmente a autorización de venda ambulante, en tanto se tramite o expediente correspondente e se resolva definitivamente a sanción a aplicar. O tempo de duración da retención cautelar será reducido do que, se é o caso, se fixe na sanción e durante a súa vixencia suporá a prohibición de exercer a actividade comercial. Apreciarase a existencia de reincidencia cando no termo dun ano se cometa por un mesmo infractor máis dunha infracción de idéntica natureza e feitos, sancionados en resolución administrativa firme. A reincidencia así apreciada poderá dar lugar, ademais da sanción económica, á retirada definitiva da autorización de venda ambulante. Para a determinación das infraccións e a imposición das sancións previstas nesta ordenanza será de aplicación o Real Decreto 1398/1993, de 4 de agosto, polo que se aproba o regulamento do procedemento para o exercicio da potestade sancionadora; a Lei 30/1992, de 26 de novembro, reguladora do Réxime Xurídico das Administracións Públicas e do Procedemento Administrativo Común, e demais normas concordantes. As feiras e mercados que se realizan no Concello de Boimorto son: 1. Feira mensual 2. Outras feiras e mercados de carácter ocasional Celébrase no Concello de Boimorto para estimular o desenvolvemento agrario da comarca e facilitar á poboación o abastecemento de produtos naturais da terra de consumo diario. Na Praza do Rosario mais o Concello por decreto da Alcaldía poderá modificar o emprazamento da Feira por causa de forza maior, de interese xeral ou municipal. Os postos de venda instalaranse no espazo delimitado polo Concello, deixando libre os accesos a edificios de uso público, establecementos industriais ou comerciais, o espazo diante dos escaparates ou exposicións, e de xeito que non se dificulten tales accesos á circulación peatonal. Unha vez transcorrido o horario de montaxe dos postos, queda prohibida a permanencia ou entrada de calquera vehículo no recinto do mercado, salvo días de temporal ou forza maior. Esta prohibición non afecta aos vehículos-tenda ou aqueles outros vehículos que son necesarios para a realización da venda ambulante, que en todo caso, requiriran a autorización previa do Concello. Primeiro sábado de cada mes todos os meses do ano, a excepción daqueles que por coincidiren con actos ou actividades de gran afluencia de persoas, o Concello estime a conveniencia de que non se celebre a Feira. Neste caso, a comunicación aos vendedores ambulantes farase cun mínimo de sete días de antelación. Dende as 8:00 as 15:30 horas. A montaxe efectuarase ata as 9:30 horas quedando prohibida a entrada de vehículos no recinto ata as 14:30 horas, a partires desta última hora ata as 15:30 realizarase a recollida de produtos e instalacións Estarán comprendidos entre os 3 e os 15 metros.2.- Festas populares e outros “mercadillos” ocasionais. Este tipo de feiras ou mercadillos poderaos organizar o Concello de Boimorto, de xeito periódico ou esporádico como unha maneira de fomentar o turismo do Concello, ou para lograr a revitalización comercial dun sector artesanal ou de interese para a comarca. No devandito acordo fixarase: A ubicación dos devanditos “mercadillos”. Días e horario de celebración dos mesmos. Produtos autorizados. Condicións específicas dos postos, se fosen esixibles. As especialidades respecto do réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia. A/A CONCELLO DE BOIMORTO A/A SR. ALCALDE - PRESIDENTE A) SOLICITANTE: NOME E APELIDOS/RAZÓN SOCIAL. D. N. I./C. I. F. B) DOMICILIO. CONCELLO. C. P. PROVINCIA. TELÉF. FAX:. E-MAIL:. C) REPRESENTANTE: NOME E APELIDOS/RAZON SOCIAL. DOMICILIO. CONCELLO. C. P. D. N. I./C. I. F. TELÉFONO. FAX. E-MAIL. D) SOLICITUDE: AUTORIZACIÓN. RENOVACIÓN. BAIXA. ANO ou FRACCIÓN DE TEMPO. SITIO. POSTO DESMONTABLE DIMENSIÓNS. CAMIÓN DIMENSIÓNS. 663.1: PRODUTOS ALIMENTICIOS. 663.2: ARTIGOS TÉXTILES.663.3: CALZADO, PELES E COIRO. 663.4: ARTIGOS DE DROGUERIA E COSMÉTICOS.663.9: OUTRAS MERCADORIAS-NCOP. 1.-Copia compulsada de DNI, NIE ou NIF 2.-Copia compulsada alta na Seguridade Social e xustificante do último pago realizado das costas correpondentes 3.-Copia de documento acreditativo de estar dado de alta no Rexistro autonómico de vendedores ambulantes.4.-Carné de manipulador de alimentos de ser o caso 5.- Xustificante de estar ao corrente no pago de tributos a este Concello 6.- No caso de venda en camión vehículo tenda copia do permiso de circulación do vehículo tarxeta de ITV e último recibo de pago do seguro obrigatorio de vehículos motor.7.- Certificado de empadroamento Tras autorización provisional: 8.- Dúas fotografias tamaño carné. 9.- Xustificante pago taxas municipais.10.- Copia do seguro de responsabilidade civil.11.- Declaración do 9.4 e 9.5 e 9.6 de ser o caso. AUTORIZO ao Concello de. BOIMORTO. para que, conforme ó disposto no artigo2.4 da Orde do Ministerio de Economía e Facenda do 18 de novembro de 1999, solicite da Axencia Estatal de Administración Tributaria a subministación dos datos de carácter tributario a que se refire o artigo 8 do presente decreto. Así mesmo, os requisitos sinalados no parágrafo anterior e no art.18.1 do Decreto 287/2000, do 21 de novembro, polo que se desenvolve o Decreto lexislativo 1/1999 de outubro, do Texto refundido da Lei de réxime financeiro e orzamentario, en materia de axudas e subvencións públicas, AUTORIZO para que se solicite da Axencia Estatal de Administración Tributaria e da Consellería de Economía e Facenda a información a que se refire o artigo 78.4 c da Lei de réxime financiero e orzamentario de Galicia, en relación co cumprimento das miñas obrigas estatais e coa Comunidade Autónoma de Galicia. Boimorto. de. de 200. Asinado. Quedan excluídos do ámbito deste regulamento a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente Queda derogada a Ordenanza fiscal e reguladora da Venda Ambulante do Concello de Boimorto nº 11 publicada no BOPnº 129 de data 7/06/1997. A presente Ordenanza foi aprobada polo Pleno do Concello en data 25/02/2010, e entrará en vigor unha vez publicada íntegramente no Boletín Oficial da Provincia de acordo co establecido no artigo 70.2 da Lei 7/1985, de 2 de abril, reguladora das bases de réxime local. Contra esta ordenanza poderá interpoñerse recurso contencioso administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia.